ইয়েমেন উপকূলে ভয়াবহ বিস্ফোরণ জাহাজে! উদ্ধার ২৩ জন ভারতীয়

ওয়েব ডেস্ক : এলপিজি বোঝাই জাহাজে ভয়াবহ বিস্ফোরণ (Blast)। ভয়াবহ এই ঘটনাটি ঘটেছে ইয়েমেনের (Yemen) এডেন উপকূলে। এই ঘটনার পরেই আগুল লেগে গিয়েছিল জাহাজে। তবে কারোর মৃত্যু হয়েছে কি না সে বিষয়ে কিছু জানা যায়নি। সূত্রের খবর, ওই জাহাজ থেকে উদ্ধার করা হয়েছে ২৩ জন ভারতীয় ক্রু-কে। প্রশ্ন উঠছে, কীভাবে এই বিস্ফোরণ ঘটল? এর পিছনে কী রয়েছে হাউথিরা?

জানা গিয়েছে, ওই জাহাজটির (Ship) নাম ‘এমভি ফ্যালকন’। জাহাজটি ওমানের সোহর বন্দর থেকে যাচ্ছিল পূর্ব আফ্রিকার ডিজিবোটির উদ্দেশে। কিন্তু, ইয়েমেনের এডেনের দক্ষিণ-পূর্ব উপকূল সংলগ্ন এলাকায় জাহাজটিতে ভয়ঙ্কর বিস্ফোরণ হয়। এর পরেই আগুন লাগে জাহাজটিতে। এই খবর পেয়ে ঘটনাস্থলে পৌঁছয় উপকূলরক্ষা বাহিনী। তার পরে শুরু হয় উদ্ধারকার্য।

আরও খবর : মাদাগাস্কার কি দ্বিতীয় বাংলাদেশ হতে চলেছে?

জানা যাচ্ছে, বিস্ফোরণের (Blast) কারণে জাহাজের ১৫ শতাংশ অংশ পুড়ে গিয়েছে। জাহাজ থেকে ভারতীয় ২৩ জন ক্রু-কে উদ্ধার করা হয়েছে। তবে এই ঘটনায় কারোর মৃত্যু হয়েছে কি না সে বিষয়ে কিছু জানা যায়নি। অন্যদিকে এই বিস্ফোরণের পিছনে কী রহস্য রয়েছে সেটাও অজানা। এ নিয়ে ইতিমধ্যে তদন্ত শুরু হয়েছে।

সূত্রের খবর, ওই জাহাজে ছিলেন ২৬ জন ক্রু। আর বিস্ফোরণের পর উদ্ধার করা হয়েছে মোট ২৪ জনকে। তার মধ্যে একজন ভারতীয় ও অন্য জন ইউক্রেনের নাগরিক। তবে বাকি দুই ক্রু-সদস্যের খবর পাওয়া যায়নি বলে খবর। তাঁদের খোঁজ পেতে ইতিমধ্যে শুরু হয়েছে তল্লাশি।